Rada školy pri Základnej škole s materskou školou, 05902 Slovenská Ves 313

**Zápisnica**

**zo zasadnutia Rady školy pri Základnej škole s materskou školou, 05902 Slovenská Ves 313**

**Dátum:** 26. 10. 2022

**Miesto konania:** ZŠ s MŠ Slovenská Ves

**Prítomní:** 8 členov /viď prezenčná listina/

**Hostia:** PhDr. Janka Hanigovská, riaditeľka ZŠ s MŠ

Helena Halčinová, zástupkyňa pre MŠ

Stanislav Gallik, starosta obce Slovenská Ves

**Program:**

1. Otvorenie zasadnutia RŠ, privítanie členov, hostí
2. Určenie zapisovateľa
3. Doplnenie a schválenie programu zasadnutia RŠ
4. Kontrola uznesení z predchádzajúcej RŠ
5. Voľba podpredsedu RŠ
6. Správa o výchovno-vzdelávacej činnosti, jej výsledkoch a podmienkach školy za školský rok 2021/2022
7. Informácie o stave detí, žiakov, stravníkov, ŠKD, záujmové vzdelávanie v šk. roku 2021/2022
8. Prerokovanie Rámcového učebného plánu na školský rok 2022/ 2023
9. Prerokovanie školského vzdelávacieho programu na rok 2022/2023
10. Personálne, materiálne a organizačné zabezpečenie šk. roka 2022/2023
11. Prerokovanie a schválenie plánu zasadnutí Rady školy na rok 2022/2023
12. Rôzne
13. Uznesenia
14. Záver

1. V úvode predsedníčka RŠ Mgr. Katarína Babišová privítala prítomných a oboznámila ich s programom dnešného zasadnutia.

2. V ďalšom bode bola za zapisovateľku určená Gabriela Želonková.

3. V ďalšom bode boli prítomní oboznámení s plánom zasadnutia. K plánu zasadnutia RŠ neboli žiadne pripomienky.

4. Uznesenia z predchádzajúcej RŠ boli splnené.

5. Za podpredsedníčku RŠ bola navrhnutá Gabriela Želonková. Všetci členovia RŠ tento návrh jednohlasne schválili.

6. **Správa o výchovno –vzdelávacej činnosti, jej výsledkoch a podmienkach školy za školský rok 2021/2022.**

Informovala riaditeľka školy PhDr. Hanigovská Janka a zástupkyňa pre MŠ p. Halčinová Helena.

* **Údaje o počte žiakov** - stav k 30.06.2022

**Počet žiakov školy:**  455

1. - 4. ročník: 198

5. – 9. ročník: 257

z toho ŠVVP (individuálne začlenených): 11

Špeciálna trieda: 11

Školský klub detí: 28

**Počet stravníkov** – žiakov: 155

z toho - I. stupeň: 85

 II. stupeň: 70

Stravníci v MŠ: 61

* **Prehľad výsledkov súťaží a olympiád**

V školskom roku 2021/2022 výuka prebiehala prezenčnou formou vo všetkých ročníkoch. Vedomostné súťaže však aj v tomto školskom roku boli obmedzené, niektoré prebiehali online formou z dôvodu pandémie na COVID-19.

Aj napriek netradičnému spôsobu priebehu súťaží sa žiaci zapojili do nasledovných súťaží: informatická súťaž iBobor, matematická olympiáda, geografická olympiáda, Všetkovedko, Pytagoriáda.

**Športové súťaže:** Najväčší úspech dosiahli naši žiaci stolnom tenise. V Spišskej Starej Vsi vyhrali okresné kolo a neskôr aj krajské kolo. Naše žiačky postúpili do celoslovenského  superfinále, ktoré sa uskutočnilo v Šamoríne a umiestnili sa na druhom mieste.

Reprezentovali nás: Melánia Stolarčíková, Lenka Kovalčíková, Valentína Kovalčíková, Sára Vranovská a Monika Bekešová.

* **Projekty:**

V školskom roku 2021/2022 boli vypracované projekty:

Projekt – Modernejšia škola – finančné prostriedky za 10 974, € na vybavenie

centrálnej oddychovej zóny a oddychovej zóny v triede – zmluva podpísaná medzi MŠVVa Š SR a Obcou Slovenská Ves.

V rámci spolupráce so slovenskou agentúrou Životné prostredie sme zapojili našich

žiakov do projektu Triediš, triedim, triedime s cieľom rozširovať povedomie žiakov

o odpadoch, získané poznatky šíriť ďalej a uplatňovať ich v konkrétnom živote.

 Na našej škole sa každoročne realizuje projekt Škola podporujúca zdravie,

Medzinárodný deň jazykov, Čas premien, Zober loptu, nie drogu, Európsky týždeň

boja proti drogám.

V spolupráci so školskou jedálňou boli žiaci školy zapojení do projektov Školské mlieko a školské ovocie.

**7. Informácie o stave detí, žiakov, stravníkov, ŠKD, záujmové vzdelávanie v šk. roku 2021/2022**

* **Zapísaní žiaci**

Počet zapísaných prvákov k 30.6.2021: 45/23 dievčat

Skutočný počet žiakov 1. ročníka k 15.9.2021: 46/24dievčat

Počet detí s odloženou školskou dochádzkou: 7/0 dievčat

* **Prihlásení na stredné školy**

Na strednú školu sa prihlásilo 34 žiakov. Do pracovného pomeru odišlo 10 žiakov.

* **Voľnočasové aktivity**

Bolo vydaných 454 vzdelávacích poukazov a prijatých 175 vzdelávacích poukazov.

Počas školského roka pracovali tieto záujmové útvary:

Mladý samaritán, Počítačový krúžok, Môj kamarát počítač , Online svet, Hravá slovenčina, Mladý pingpongista,Športové hry.

**8.** **Rámcový učebný plán na školský rok 2022/2023** - informovala riaditeľka školy.

Rámcový učebný plán obsahuje vzdelávacie oblasti, predmety a počty hodín jednotlivých predmetov v jednotlivých ročníkoch.

**9. Školský vzdelávací program na školský rok 2022/2023** - informovala riaditeľka školy.

Školský vzdelávací program je potrebné v prípade akýchkoľvek zmien týkajúcich sa vyučovacieho procesu revidovať. Zmeny sa týkajú organizačných pokynov na daný školský rok, termíny testovania žiakov, termíny prijímacích skúšok, počty žiakov, charakteristika pedagogického kolektívu, projekty školy, zmeny vo vzdelávacích štandardoch, výchova a vzdelávanie žiakov so zdravotným znevýhodnením a iné.

**10. Personálne, materiálne a organizačné zabezpečenie šk. roka 2022/2023** - informovala riaditeľka školy.

Materiálno-technické vybavenie školy je na dobrej úrovni. Vďaka nadstavbe školy má škola dostatok tried ako aj dostatok špeciálnych učební (3 učebne informatiky, jazyková učebňa, fyzikálna učebňa, chemická učebňa, 2 samostatné učebne s interaktívnou tabuľou). V škole máme spolu 18 interaktívnych tabúľ podporujúcich výuku inovatívnymi metódami. Dostatočné priestorové podmienky sú vytvorené aj pre športovú činnosť (dve telocvične, multifunkčné ihrisko a športový areál). Kapacitne vyhovujú aj priestory školskej kuchyne a školskej jedálne.

Škola má 1 učebňu školského klubu detí, učebňu technickej výchovy (dielne) a školskú kuchynku. Vyučovacie pomôcky sú sústredené v jednotlivých kabinetoch. Pre žiakov primárneho vzdelávania sú k dispozícii dva kabinety (1. - 2., 3. - 4. ročník). Ostatné kabinety slúžia pre vyučujúcich a žiakov nižšieho sekundárneho vzdelávania. Kabinety sa priebežne dopĺňajú modernými učebnými pomôckami, postupne sa inovuje výpočtová a didaktická technika. Vyučujúci majú k dispozícii metodicko-odbornú literatúru z učiteľskej knižnice, ktorá sa priebežne dopĺňa novými titulmi. Žiaci môžu využívať aj školskú knižnicu. Škola má vybudovaný bezbariérový vstup a disponuje aj školským átriom.

 **Počet zamestnancov:**

60 z toho: ZŠ pedagogických 30, asistentov 3, vychovávateľky 1

MŠ pedagogických 6, ZŠ administratívnych 2, prevádzkových 8,

ŠJ administratívnych 2, prevádzkových 5, zamestnanci na MD 3.

**Materská škola**

V MŠ boli v minulom školskom roku v prevádzke tri triedy s počtom detí 62. Dve deti vo veku do troch rokov, 19 predškolákov. 18 detí nastúpilo do prvého ročníka, jedno dieťa pokračuje v plnení predprimárneho vzdelávania.

V MŠ pracuje 6 pedagogických pracovníkov, jeden prevádzkový.

Vzhľadom k pandemickej situácii boli aktivity s rodičmi obmedzené. Po uvoľnení opatrení sa uskutočnili v MŠ aktivity, ako koncert uja Ľuba, divadelné vystúpenia pre deti, Deň matiek.

Za zapojenie do projektu Múdre hranie sme získali pre MŠ 500€. Každoročne uskutočňujeme v spolupráci s CPPP v Kežmarku testy školskej zrelosti pre predškolákov. Spolupracujeme s logopedickou poradňou v Kežmarku. Začiatkom školského roka uskutočňuje logopedička depistáž u detí s nesprávnou výslovnosťou. V MŠ sa predškoláci zúčastňujú v rámci krúžkovej činnosti Anglického jazyka, ktorý vedie p.uč.Mgr.Barloková.

V septembri tohto školského roka nastúpilo do MŠ 57 detí, z toho 21 predškolákov.

**Školská jedáleň**

V školskej jedálni sa stravuje 57 detí MŠ, 77 detí prvého stupňa, 71 detí druhého stupňa a 36 cudzích stravníkov.

11. V ďalšom bode bol prerokovaný **Plán zasadnutí RŠ na školský rok 2022/2023.**

Plán bol odsúhlasený bez pripomienok.

12. V**rôznom** navrhla predsedníčka RŠ Mgr. Katarína Babišová zverejňovanie zápisníc zo zasadnutí RŠ na webovej stránke školy.

Tento návrh bol jednohlasne schválený.

**13.** **Prijaté uznesenia:**

1. RŠ určuje za zapisovateľku p. Gabrielu Želonkovú.

Hlasovanie: všetci za

1. RŠ berie na vedomie doplnenie a schválenie programu zasadnutia RŠ.

Hlasovanie: všetci za

1. RŠ odsúhlasila za podpredsedníčku RŠ p. Gabrielu Želonkovú.

Hlasovanie: všetci za

1. RŠ odporúča zriaďovateľovi ZŠ s MŠ Slovenská Ves schváliť Správu o výchovno - vzdelávacej činnosti, jej výsledkoch a podmienkach školy a školských zariadení za školský rok 2021/2022.

Hlasovanie: všetci za

1. RŠ berie na vedomie informácie o počte detí, žiakov stravníkov, ŠKD, záujmové vzdelávanie za školský rok 2021/2022.

Hlasovanie: všetci za

1. RŠ berie na vedomie Rámcový učebný plán na školský rok 2022/2023.

Hlasovanie: všetci za

1. RŠ berie na vedomie Školský vzdelávací program na školský rok 2022/2023.

Hlasovanie: všetci za

1. RŠ berie na vedomie personálne, materiálne a organizačné zabezpečenie šk. roka 2022/2023.

Hlasovanie: všetci za

1. RŠ schvaľuje Plán zasadnutí RŠ na školský rok 2022/2023.

Hlasovanie: všetci za

1. RŠ berie na vedomie zverejňovanie zápisníc zo zasadnutí RŠ na webovej stránke školy.

Hlasovanie: všetci za

**14. Záver:**

Predsedníčka RŠ Mgr. Katarína Babišová poďakovala prítomným za účasť a zasadnutie ukončila.

V Slovenskej Vsi 1. 11. 2022 Predsedníčka RŠ: **Mgr. Babišová Katarína** Zapísala: **Želonková Gabriela**